
DISPUTATIO PHYSIOLOGICA 

Foetus Humani Nutrimento, et qui- 
buſdam eidem propriis. 


AURE AM Apollineam ambienti, 
et almae hujus academiae parenti in- 
ſtitutis, de Foetus Humani Nutrimento, et 
quibuſdam eidem propriis, mihi placuit diſ- 
ſerere. Nec quidem hoc penſum agg redior, 


ſpe elatus themati obſcuro clariorem lucem 


afferendi. Mihi ſane, cui vires ingenii de- 
ficiant, quique. pauculos tantum annos me- 
dicinae incubuerim, ſatis erit, haud aliquid 

6 DE FOETUS HUMAN] 


novi proferre molienti, aliorum ſententias 
folummodo colligere, 

Priuſquam rem propius adtingamus, ad 
nos pertinere videatur de foetus generatione 
et conceptu pauca praefari, Haec vero te- 
nebris Cimmeriis involuta latent, et fortaſſe 
ſemper latebunt. Lubens agnoſco, me ad 
Mas diſcutiendas prorſus ineptum. Qui, 
ingenio foecundiori praeditus, incertis con- 
jecturae maeandris vagari gaudeat, illi mu- 
nus ingratum relinquo. His igitur, ut noſ- 
tro alienis propoſito, omiſſis, agere pergi- 
mus, 


Imo, De nutrimento foetus in utero ; 

2do, De Quibuſdam eidem propriis; et, 
tio, Denique, de iis mutationibus, quae ad 
partum, vel brevi poſtea, eveniunt. 


Ad rem vero melius intelligendam, foetus 
involucra, ejuſque eum matre nexum, pri- 
mum breviſſime conſideremus. So 
Foetus in utero duabus tunicis amicitur, 
externa nempe, denfa, vaſculoſa, quae ch 


rion dioitur, ac interna, tenui, perlucida, 
- - "ne 

quae amnion nominatur. In hae quidem 
nulla, vel pauciſſima vaſa conſpieiuntur. 
Vaſa tamen ei ineſſe manifeſtum eſt. Mon- 
roius etenim teſtatur, humorem in arteriam 
umbilicalem injectum per amnion exſudaſ- 


ſe *; pariterque aſſerit Hallerus, ſe vidiſſe 


ramum ex arteria umbilicali in amnion ex- 
porrectum f. His tertia in brutis animali- 
bus interponitur, affanto:s dicta, quae in 
homine nequaguam inveniri ſolet. Amni- 
on humorem glutinoſum pellucentem conti- 
net, cui foetus innatat. Hic prima foetus 
rudimenta alluit, et cum eo ſimul increſcit, 
haud aequis tamen paſſibus, ejuſque ad foe- 
tum ratio perpetuo minuitur. De fonte ejus 
maxime diſputatur. Alii ab utero, ab ar- 
teriis aln umbilicalibus, eum exoriri cenſe- 


bant. Hoc certe in humano foetu dubium 


eſt: ſed in vaccis, aliiſque quibuſdam ani- 
malibus, plane conſtat, amnii liquorem ex ar- 
teriis umbilicalibus derivari. Nonne licet 
inde colligere, idem in homine etiam acci- 


dere? 
* Med. Eſſ. Edin. vol. 2. art. g. 
+ Elem, Phyſiol. tom. 8. lib. 29. pag. 191. 

8 DE FOETUS, HUMANI 


dere? De liquoris hujus muneribus poſtea 
dicetur. 7 in | 
Y | Per membranas antedictas a placenta ad 
umbilicum uſque pertinet funiculus umbili- 
culis, quo matri foetus adnectitur. Hie 
duos fete pedes longitudine explet, ne, cal- 
citrante - foetu, placenta ab utero immature 
avellatur, et abortio ſuperveniat.. E primis in 
foetu partibus erumpit; ac teſtatur Halle- 
rus © ſe nullum exemplum conſpicui foetus 
reperiiſſe, ubi no una adfuerit umbilicus *. 
Idem e vaſis conſtat, nomine umbilicalibus, 
una, nempe, vena, arteriiſque duabus, quae, 
ſimul cum uracho, communi tegumento 
veſtiuntur. | UH 
- Arteriae umbilicales plerumque ex arteriis 
| foetus iliacis, quandoque vero ab ima aortae | 
parte, exorientes, in veſicae utroque latere ( 
umbilicum ſurſum petunt. Ibi vero con- 


venientes, per funiculum umbilicalem variis 1 
procedunt gyris, ac in ramulos infinitos ad I: 
placentam abeunt. Duae forte inveniuntue, Þ 


ut, funiculo abrupto, ſeu poſt partum non 


* Elem. phyſ. tom. 8. lib. 29. pag. 213. 

ſtatim, aut non ſatis ligato, haemorrhagia 


lethalis difficilius oriatur. In ſpiram con- 


torquentur, ut arteria longa in brevi funiculo 
locum inveniat, et in vario foetus motu 
minori periculo extendi queat. Vena um- 
bilicalis, arteriis duplo amplior, inque pla- 
centa, ex innumeris ramuſculis, in unum trun- 
cum coalitis, orta, per umbilicum ad foetus 
jecur tranſit, ac in ſinum venae portae fini- 
tur. In ſpiram convoluta tendit, forte qui- 
dem ne ſanguis in vaſa foetus tenerrima 
impetu nimis violento irruat. 

Urachus, e fundo veſicae ad umbilicum 
extenſus, in funem umbilicalem ſenſim e- 
vaneſcit. In beſtiis, canalis pyramidalis eſt; 
ſed in homine inſtar ſolidi ligamenti adpa- 
ret. Finis quidem uſuſque ejus maxime 
dünne, 

Haec omnia eodem tegmine veſtiuntur, n ne 
F ſeorſim pergentia, a foetu facilius 
laedantur, utque hujus ope placenta poſt 
partum commodius educatur. 


Placenta eſt maſſa eee in 4 


trum ſeptem vel octo digitorum, duorum 
vero 


It NOR 


3 
89 
* VE 
2 
* 
N 2 
— 


3 K — 2 
2 


„ _ 


— ———— ——— —— 


E62;ö0Ü°.u In LAS REINER 
£ OPT A. = 
DT OSA E 
* eu 4 F 


— rr N —— — 


ä 


Re WEE 
9 
3 


e 


—— — 
mg - 


__— CO 1 


3 


DFR 4s 


10 DE FOETUS HUMANI 


vero in craſſitiem, patens. Tota eadem ſan- 
guine valde rubet, et e vaſis ſubtiliſſime di- 
viſis et intertextis, conſtare videtur. In mu- 
lieribus numero foetuum reſpondet, atque 
parte convexa, utero, plerumque fundo, ſed 


quandoque alibi, adhaeret. In concavo la- 


tere placenta foetum recipit, et ipſa in vaſa 
umbilicalia terminatur. 

Uſus ejuſdem infra memorabimus. 

Hiſce ita praemiſſis, caetera ex ordine 
propolito tractare progredimur. 


DE FOETUS NUTRIMENTO. 


Cum generatio et conceptio penitus fere 


in oeculto fit, haud mirum ſane videbitur, | 


tam parcam lucem themati noſtro affulſiſſe, 
quod ab illis, ut flumen a fonte, breviſſimo 
curſu, emanat. Foetum alimenti copiam 
uberrimam accipere ex incrementi ejus cele- 
ritate patet. Ille, quaſi a particula exortus, 
nono tantum menſe pera do, in lucem audax 
emergit, organis mirificis inſtructus, inque 
mag nitudinem haud omnino deſpiciendam 

evolutus. 


189 

evolutus. Qua tamen ratione ſuccus alibi- 


lis corpori ejus adplicetur, phyſiologi nun- 
quam non maxime diſſenſere; hodieque ſub 
judice lis eſt. Hanc litem conſiderantes, 
primum opiniones praecipuas, quas auctores 
in medium protulerunt; dein argumenta iis, 
ſeu faventia, ſeu repugnantia, recenſere de- 
crevimus; eam denique amplexuri, quae 
uſu et ratione optime ſtabiliri videtur. | 

Sententia, quae prima in hac quaeſtione 
occurrit, pro coneeſſo habet foetum per os 


in univerſum ali, amnii humore hanc vicem 


ſolo perficiente. Sic putarunt, Plutarcho * 
teſte, Democritus et Epicurus, vetuſtiſſimi 
philoſophiae cultores. Nec deſunt recentiores, 


qui eandem cogitationem ſuſceperunt; qua- 


les ſunt Claudius de la Courvee, Everardus, 
Franciſcus Bayle, aliique non mediocres 
phyſiologi. Haec tamen baſi perfragili vi- 
detur vacillare. Scriptores enim, fide dig- 
niſſimi, teſtantur foetus non raro ſine ore, 


vel etiam acephalos, vitales et obeſos fuiſſe. 
Inde 


De placit. philoſoph. lib. 5. cap. 16. 

Inde patet, foetum aliunde poſſe nutriri; ; et 


opinio antedicta ſatis refellitur. 

Diverſam doctrinam Alcmaeon Crotonen- 
| ſis, multis ante ſeculis, affinxit &; et lapſu- 
ram renovarunt recentiores. Haec quoque 


vindicat humoris amnii indolem alibilem; 1 
ſed vaſcula, per cutem ſparſa, eum, ſpongiae 


more, abſorbere ſtatuit; nos tamen multa im- 
pediunt ne tali opinioni aſſentiamus. Epi- 
dermis foetus amnio natantis materia viſci- 
da et caſeoſa ſaepius oblinitur, quam, con- 
fecto partu, obſtetrices aegre abſtergent. 
| Quinetiam liquor adeo viſcidus, nec cuti 
nec vaſis foetus tenerrimis permeandis ido- 
neus videtur. | 

Haac, aeque ac priorem doctrinam, leviter 
ſolum attigimus, haud operae pretium rati 


immorari iis, quas hodie fere omnes repudi- 


averunt. Deinde vero dicendum eſt de ſen- 


tentia, quae, viris patrocinata praeclaris, et 


rationibus maxime ſpecioſis ſuffulta, fuſius 
et accuratius conſiderari debet. 
| a Inter 


Plutarch. loco antea citato. 

Inter hujus dectrinae fautores, convenit 
foetum amnii ſucco, per os recepto, partim 
nutriri; ſed partim quoque ſanguinem a 
matre, per vaſa umbilicalia advectum, eadem 
vice fungi, Si fidem Galeno * adhibeamus, 
ita cenſuit divinus Hippocrates, ejuſqu veſ- 
tigia complures phyſiologi preſſere, ad tem- 
pus uſque, quo Laurentius et Fabricius ab 
Aquapendente floruerunt. Exinde diu fuit 
obducta tenebris, donec Harvei magni au- 
ſpiciis F in lucem rurſus emerſit, et pro ea 
celeberrimi viri conſurrexerunt. Horum 
inter principes clariſſimum accenſeamus 
Hallerum J, quem naturae leges accuratiſſi- 
me inveſtigantem, nemo ſine ſumma ad- 
miratione aſpiciebat; quem vero, jam fatis 
abreptum inimicis, omnes ſcientiae amatores 
ſinceris lachrymis lugent, et in omne aevum 
lugebunt. In noſtra etiam academia eidem 
opinioni defenſor extitit egregius, cl. nempe 


Gibſonius, qui de hac re ex profeſſo ſcrip- 


B ſit 


* Lib. an animal fit id, quod in utero eſt ? cap. 3. 
+ Exercitat 57. | 
t Elem. phyſ. tom. 8. lib. 29. pag. 201, &c. 

ſit *. Utcunque autem hi ſcriptores et fide 
et fama praepolleant, mihi certe licebit, cu- 
juſque ingenui aſſenſu, a tantis diſſidere viris, 
et ſententiam diſſimilem amplecti. 
Argumenta, quae ad hanc doctrinam tu- 
endam adducuntur, plurima ſunt, nec veri 
ſpeciem male prae ſe ferunt. Satis erit quae- 
dam maxime ſpecioſa eligere, queis refuta- 
tis, tota fabrica ſimul corruat, neceſſe eſt. 
Primum eſt, quod amnii ſuccus, natura 
© blanda et viſcoſa gaudens, ad alendum eſt 
* maxime idoneus . Scriptores varii de hoc 
fluido varie cenſebant; alii illud, ut impulit 
animus, ad alias humorum claſſes referentes; 
quod ipſum ſatis coarguit quantulum de ve- 
ra ejus indole innotuerit. Hoc ſuccum ali- 
bilem, quoad multa, ſimulare conceditur. 
Nonne vero id cunctis fere corporis humo- 
ribus commune eſt? Muco aeque ac glutini 
ſanguinis natura blanda et viſcoſa ineſt. 


Hinc tamen nemini perſuaſum eſt officio 
| nutriendi 


Med. Eſſ. vol. I. art. 13 


+ Haller. loco ant. citat, 

nutriendi mucum praecipue perfungi. Quin- 
etiam amnii ſuecus ad foetum alendum, mul- 
tis de cauſis, videtur ineptus. Dictis aucto- 
rum patet, hunc modo tenuem, acrem, et u- 


rinoſum, modo tamen viſcoſum, et quaſi 


gelatum reperiri, ſed nunquam ea media 


ſpiſſitate praeditum, quae foetui convenit te- 
nerrimo. Needhamio teſte, * crafſeſcit pau- 
© latim, et albuminis ovi conſiſtentiam cito 


* acquirit, imo in poſterioribus menſibus, in 


*Foetu bubulo quavis gelatina denſior eſt et 
« tenacivi *: Eodemque recidunt Monrou 
in vaccinis foetubus experimenta f. A na- 
tura ſapiente multum ſane diſtat alimentum 
adeo ſpiſſum, aegreque ſolutum foetui tener- 
rimo comparare, quae eidem, jam in lucem 


edito, organiſque valentioribus inſtructo, lac, 


ſuccum dilutum, ſatiſque tenuem, ſubmini- 


ſtret. 
Nec ſolum in ſecunda valetudine liquor 
amnii nutriendo parum idoneus eſt. Multa 
enim 


Obſerv. anat. de form. foet. cap. 5. 
+ Med. Eſſ. Edin. vol. 2. art. 9 

10 DE FOET US HUMANI 


enim exempla proſtant, ubi, illo admodum 
eorrupto, foetus tamen innatans haud vel 
minimum accepit incommodum. Tale eſt 
quod illuſtris Bellingerus ita citavit l. Mu- 
lier (ait) gonorrhoea virulenta inter geſtati- 
onem correpta, paulo ante partum ſanata 
fuit. Amnii humores foetore vix adſtanti- 
bus tolerando putreſcebant, membranis pa- 
riter corruptis. Foetus tamen in lucem pro- 
diit ſaniſſimus, neque tabe leviſſima infectus. 
Hoc quidem adverſarii ejus in partes ſuas 
detorquere volunt, eorum adferentes ſimili- 
tudinem, quae ſanguini propius admixta, acre 
exhibent venenum, ſed in primis ſolum viis 
recepta, ſaepe prorſus innoxia evadunt f. 
Si revera quendam hujus ſucci putridi quan- 
titatem vel per os, vel per vaſa umbilicalia, | 
ad foetum alendum tranſire neceſſe fuerit, 
quae objecta plurimum valerent. Nunc 
autem inter omnes conſtat, gonorrhoeam, non 
niſi inveterante morbo, totam ſanguinis mo- 
lem 


* Tract. de foet. nutr. cap. g. 
+ Med. Eff, vol. 1. art. 13. 

lem inficere. Hallerus cenſet “, amnii aquam 
ex utero penitus oriri. Sin ita res ſe habeat, 
tabem, primo vaginae admotam, inde ad 
ſuccum amnii deferri poſſe, vaſis umbilica- 


libus haud omnino affectis, conſtat. Sin 


contra rectius judicavit Monroius hunc to- 
tum ex arteriis derivari umbilicalibus f, non 


ſolum nobis objecta, ſed doctrinam, quae ex 
1is pendeat, penitus everti patet. Vero ad- 


modum abſimile videtur foetus ſanguinem 
tabe adeo peſtifera ſine ullo morbo vitiari: 
Et naturae gravitati multum certe repugnat 


humorem e matre in foetum recipi, iterum- 


que excerni, ut ſecundo ad eundem alendum 

reſumatur. | 
Nihil tamen ponderis habebunt haec ar- 
gumenta, ni etiam refutetur ſuccum amnii 
in foetus ventriculum tranſire. Hunc tran- 
ſitum probandi cauſa ſequente modo conten- 
dunt. Primo aſſeritur, os foetui hiare et 
« apertum eſſe; unde liquorem, ei nunquam 
non 

* El, phyſ. tom. 8. lib. 29. pag. 198. 

+ Med. Eſſ. vol. 2. art. 9. 

non admotum, influere manifeſtum eſt *. 
In variis foetubus, quos Monroius explora- 
verit, fere omnibus labra adjundda erant. Sin 
autem haec hiare conceditur, alia tamen im- 
pedimenta adſunt, quae in fauges aditum 
arctiſſime praecludunt. Ut ſomno correptis, 
ita foetui in utero, muſculos ſibi remitti, et 
validiores ergo contrahi, veriſimile eſt. Hinc 
muſculis temporalibus os clauſum tenetur; 
lingua palato adplicatur compreſſus oeſo- 
phagus; et caput deorſum fere cernuum re- 
periri ſolet; quae omnia Monroii experi- 
mentis patent. Ille etiam, foetu arrecto, et 
lingua ejus depreſſa, infundibulum ori im- 
miſit. Aquae tamen infuſae ne gutta qui- 
dem ultra linguae radicem pervaſit f. | 

His forte adverſari videtur exemplum, 
quod Heiſterus ita enarravit: * Accepl ali- 
« quando foetum vaccinum perfectum, ute- 
ro et membranis adhuc incluſum, tempore 


* hyemali frigido; ubi non ſolum liquor am- 
nii. 


* Fall. El. phyſ. tom. 8. lib. 29. pag. 201. 
+ Med. Eff. Edin. vol. 2. art. 9. | 

© nii, qui foetum ambit, conglaciatus erat, 
verum idem liquor conglaciatus per os, to- 
tum oeſophagum, et ventriculum, tanquam 
© unum continuum corpus, digiti circiter 
* craſſitudine, in oeſophago reperiebatur : 
© Quod ipſum deinde alia hyeme iterum 
mihi videre contigit *. 
Utcunque vero prima facie valere adpa- 
reat, id tamen ſi attentius ſcrutemur, ad rem 
nihil conferre manifeſtum eſt. Dilatandi 
vires, quas liquida gelantia exhibent, con- 
ſenſu omnium maxime pollent. Hoc qui- 
dem academici Florentini claro probarunt 
experimento. Aqua nimirum, globulo in- 
cluſa aereo, cavum cui uno non amplius di- 
gito patuit, hunc tamen, pondere licet 
L. 2700 oneratum, expanſa gelu, penitus di- 
rupit. Haud ergo mirum erit aquam, utero 
et ſecundis congelatis occluſam, eo gelaſcen- 
tem irruere, quo fluidae nullus patuiſſet ac- 
ceſſus. Si aqua conglaciata oeſophago an- 
tea infuiſſet, hanc, foetus capite deorſum ſuſ- 
| | penſo, 


* Compend, anat. not. 37 

penſo, magna ſaepe copia effluere neceſſe 
eſt; quod unquam eveniſſe nemo tamen aſ- 
ſeruit. Quinetiam uſu conſtat, lac in amnii 
caveam infuſum, ejuſque ſucco probe com- 
mixtum, haud omnino in foetus ventricu- 
lum influxiſſe, etſi uterus iterum iterumque 
compreſſus fuit “. | 
Deinde vero doctrinae fautores urgent, 
Liquorem amnii, per ſua ſigna agnitum, 
in ventriculo variorum quadrupedum, et 
« ipſius hominis, fuiſſe repertum f. 
Hunc tamen revera eſſe amnii liquorem, 
non temere judicandum eſt. Inde ſolum li- 
cet colligere, utrumque ſuccum conſimilibus 
glandulis ſecerni. Humores corporis aquoſi, 
in omnibus, quae ad ſenſus vel mixturam 
ſpectant, vix minime a ſe invicem abludunt. 
Neque amnii ſuccus ei, qui in foetus ven- 
triculo reperitur, quam pleriſque in ejuſdem 
corpore, ſimilior eſt. Saepe etiam humores 
antedicti formas valde diſſimiles induunt. 
Hic, 


* Med: EC. = 2. art. 9. 
+ Hal. El. phyſ. tom. 8, lib. 29. p. 202. 


7 


" ES 7 4 1 5 E 8 wy | 1d | O44 8 *x% f 1 CR * WAL ) weak 
LIC / LLEE ES aged SIT nes entry FIN ee Eg Re es 
8 „ 48, : %% SENS. CE ITT . . 1 
4 KI i 8 pA ENS! WIT FEY OT . 1 N ih ab T5, g 5 n 
n S 8 Tn by r 21 "' Tg 4 "0 wr - 
LOSE = RET . 


n 
een 


N UFC ENT O. IE. 


Hic, primo quidem mitis ac glutinoſus, pro- 


greſſu geſtationis in ſuccum acrem tenuem- 


que vertitur : Ille vero ad partum uſque ſpiſ- 


io et viſcoſior evadit. Denique, Monroio 
teſte, liquor amnii fuſcus turbiduſque ſaepe 
adparet, cum alter in ventriculo ſit eodem 
tempore pallidus et pellucidus . Haec 
certe ſatis probant humores illos nihil ſibi 
mutuo impertire. | | 

Neque plus valet ratio inſequens, quam 
ill. Hallerus in medium protulit, 

« Foetus (ait) in amnio non raro fuſcas, 
per ſua ſigna certas, faeces deponit. E- 
« juſmodi faeces non infrequens eſt in ven- 
* triculo foetus reperire.* Idemque paulo 


| Infra ne difficillimo homini quidquam dubii 


ſuperſit, adferimus pilos, quos vituli de ſuo 


corpore lambentes amnii humori admiſcu- 


* erunt, qui in ventriculum viſt ſunt recipi, 
© ut cum meconio, et cum faecibus miſce- 
* rentur, unaque de alvo exirent +. 
GC Quan 
* Med. Ef. loco ant. eitat- 


+ El. Phyſ. lib. 29. pag. 203. Conſule etiam Flemynge 
Philoſ, Tranſ. Ann. 1755. No 42. 

Quae ſpeciem ſtercoris adeo retulerunt, 
potius e glandulis vicinis, tenuioribus re- 
ſorptis partibus, videntur exoriri. Si etenim 
faeces verae fuerunt, has ſaepiſſime vel in 
foetus inteſtinis, vel in amnii cavo repertos 
fore manifeſtum eſt; quod tamen non niſi 
rariſſime evenit. | = 

Quod ad pilos ſtercori admixtos attinet, 
quare illic inveniantur explicatus certe habet 
difficiles. Nonne vero in promptu foret 
judicare, huc eodem modo ac ad cor, arterias, 
inſtrumenta urinifera, alibique corporis, ad- 
veniſſe? | | 

Haec omnia ſane pro raris exemplis ha- 
bemus, quae ad operationes naturae ordina- 
tas exponendas nihil conferunt. 

Ex multorum vero ſententia, * copia mu- 
ci in foetus ventriculo, ac meconn in in- 
« teſtinis ejuſdem, ſuccum amnii eo influere 
$ demonſtrat ;* ideoque exemplum catuli ci- 
tatur acephali, cui nihil meconii, et muci 
tantum pauxillulum, infuiſſet . Verumta- 

| men 


* Graaf, de mulier. organ. cap. 15. 

men huic ſolum neganti res certae fidei re- 
pugnant. Bellingerus porcellum memorat, 
cui os impervium fuit; ventriculus tamen 
et inteſtina liquoribus ſolitis afluxere *. I- 
dem etiam in agno fuiſſe conſtat, cui pariter 
os totum defecit 7. Hallerus denique ſe 
magma ſimillimum in albuginea teſtis tuni- 
ca vidiſſe enarrat 4. 
His plane conſtat liquores, tubo foetus 
inteſtinali contentos, potius a glandulis, in- 


tra corpus poſitis, quam ab amaii ſucco, per 


os infuſo, derivari. 
Dein autem ad alterum confugitur argu- 
mentum. 

Liquor amnii (aiunt) inter foetus pri- 
* mordia maxime abundat; fed ante partum 
* penitus fere evaneſeit ; unde foetum pro a- 
* limento eum abſumpſiſle colligitur,” 


Contra quidem Harveius agnoſcit, quod 
© una cum foetus incremento augeatur, et in 
| partu 


s De Foet. Nutr. cap. 9. 
+ Hiſt. de Pacad. mem. &c. 171 2 
+ El. Phyſ. tom 8. lib 29. pag. 367 

24 DE FOETUS HUMANI 


©partu quorundam animalium (quo tempore 
© alimentum propemodum abſumptum efle, 
© yeriſimile eſt) magna copia conſpiciatur “. 
Sin autem hoc tempore (ut ſaepius accidit) 
ſit amnit aqua parciſſima, meta optata, heu ! 
adhuc longe diſtat. Hoc multo alter, · ni 
fallor, explicandum eſt, Nunc inter omnes 
convenit, vaſa corporis lymphatica pro viri- 
um ratione ſyſtematis abſorbere ; ideoque in 
languidis aegrotis aquae colligi, in iiſdem 
robuſtis diſſipari, ſolent. Haud ſecus in foe- 
tu tenerrimo vaſa per amnion ſparſa, hucuſ- 
que laxiſſima, aquae plurimum effundunt ; 
dum imbecilla abſorbentia pauxillum tan- 
tum inhauriunt. Foetu autem, membra- 
niſque creſcentibus, libramen vertitur, et om- 
nia cito in contraria abeunt. 

Vix operae pretium foret, quod veteres 
attulerunt, notare argumentum : - Foetus, 
© ſcilicet, in lucem editus, etiam dum editur, 
indoctus de digito ſuo ſugit; unde eum in 
_ © utero ſugere conſueviſle contenditur,” 


Nulla 


* De Humor. Uter- 

Nulla quidem in utero humano adparent 


tubercula, quae vel minime papillam mam- 
mae ſimulent. Cujuſque animalis catuli, 
vel primo femellae aſpectu, ſe ad coitum 
peritiſſime accingunt. Anne hoc etiam in 
utero didiciſſe fuit occaſio? Utrumque ſane 
ad quendam inſtinctum cogimur referre, cu- 
jus indoles nos tota lateat, quaeque foetui in 
utero, ac infanti edito, ut ſugere diſcat, ae- 
qua neceſſitate adeſt. 

Haec fere ſunt argumenta, quae ſub veri 
ſpecie doctrinam vindicaverunt antedictam. 
Nec deſunt, quae eandem prorſus evertere 
videantur. „ 

Jam dictum fuit, foetus ore carentes, haud 
minus ac alios, increviſſe. 

Contra autem aſſeritur, in foetibus hujuſ- 


modi naturam inſtrumentis aliis defectum 


compenſare. Hoc confirmandi cauſa cita- 
tur factum, ubi foetui, cui gula impervia, 
foramen extrinſecus per tracheam in oeſo- 


phagi cavum patuerit 7 Multa tamen ex- 


empla, 


* Med. Eff. vol. 1. art. 13. 


16 
1 
1 
ſt 


* a 
ge ts 4 ae oro ner —— ts ARC ron imres. 1011 terre ent 


n. at i. ada. 


— 
ts If were ered —— 
32 —— — — — 


— 


unn i 
. * 25 


- — 
„ dee wa 


26 DE FOETUSHUMANI 


empla, Bellingero, Graafio, aliiſque fide dig- 
niflimis allata, proſtant, ubi nulla talia ſub- 
ſidia comparavit natura. Nee quidem pro 
certo habendum eſt, foramen ſupradictum o- 
ris vicem perfeciſſe. 8 

Quinetiam hane doctrinam repudiare vo- 
lumus, cum luculenter pateat amnii liquo- 
rem officia admodum diverſa praeſtare; 
quod Hallerus ipſe agnoſcit f. 

Non ideo (ait) minora hujus humoris 
officia repudiavero ; Ovum diſtentum te- 
© nere, ut foetus in eo humore mobilis, a 
compreſſione tamen externa tutus, ovum- 
que viciſſim in calcitrationibus foetus mi- 
nori periculo fit obnoxium. Uterum etiam 
aqua commodius dilatat, quam a figurato 
« foetu fieret. In partu denique exitum foe- 
© tus faciliorem reddit.“ An porro munus 
nutriendi explet ? Natura ſapiens nunquam 
tam complexe videtur operari. Illa ſane 
femper ſimplicitate gaudet : Nec eandem 
Propoſito ſuo in hac re ſola aberraviſſe vero- 


ſimile eſt. 


His 


+ El. Phyſ. tom 8. lib. 29- pag: 205, 

His ergo opinionibus perpenſis, ſatiſque, 
ut nobis videtur, refutatis; ad eam tandem 
decurrimus, quae foetum non niſi materno 
ſanguine, per vaſa umbilicalia provecto, nu- 
triri cenſet. Hanc primo Stoici doctrinam 
inſtituere; queis poſtea Laurentius, Fabricius 
ab Aquapendente, aliique celeberrimi, aſſen- 
ſerunt. Pro eadem certabant permulti re- 
eentiores, ſed praecipue illuſtris Bellingerus, 
qui hanc rem ex inftituto tractavit. Inter 


hos vero plurimum eminuit cl. Monroius, 


florentiſſimae hujus academiae praeceptor 
olim aeque florentiſſimus. Ille quidem con- 
troverſiam adeo diremiſſe videtur, ut ei diu 
immorari prorſus foret ſupervacaneum. 

Qui commercium humorum inter foetum 
matremque reciprocum addubitat, ille no- 
dum certe in ſcirpo quaerit. Hunc etenim 
exempla fere innumera confirmant. 

Meryus, cum mulierem, ultimo menſe 
gravidam, lapſuque infelici enectam, incide- 
ret, cavum abdominis ſanguine turgidum, 


ſed cum propria, tum foetus una mortui va- 
ſa 

fa prorſus vacua invenit *. Heiſterus etiam 
memorat puerperam, quae duos foetus in 
utero geſſerat, unoque vivo feliciter excluſo, 
paulo poſt, ob enormem uteri haemorrhagi- 
am, altero adhuc retento, mortua eſt. Inci- 
ſo corpore, non ſolum vaſa matris ſanguifera 
inania fuere; ſed quoque nullum in foetu 
ſanguinem ſeu in corde, ſeu in vaſis majori- 
bus, deprehendit f. In utroque tamen ex- 
emplo membranae foetus integrae erant, 
et placenta utero firmiter adhaerebat. Sed 
quid multa? Foetui alimentum per umbi- 
licum aliquatenus advenire, fere omnibus 
hodie conceditur. Sententiae autem noviſſi- 
mae objicitur, quod nullus ubi fuerit um- 
© bilicus, aut vaſa umbilicalia diu ante par- 
© tum caeca evaſerint, foetus tamen debitum 


© accepit incrementum :* Idque comprobandi 


gratia varia exempla proferuntur. 
Infantem Vanderwiel depinxit, cui (ut fa- 


ma parentum fuit) ne minima quidem funis 


um 


* Fiſt. de Pacad, des Sciences, 1708, 


+ Compend. anat- not- 36. 

umbilicalis veſtigia adfuerunt, macula ro- 
tunda rubra locum umbilici occupante *. 
Sed funiculum in utero una cum ſecundis 
retentum eſſe, nequaquam abnegatur: Et 
eundem impreſſiſſe maculam antedictam, 


haud vero eſt abſimile. Nec parentum teſ- 


timonio temere credendum eſt, qui infantem 
ſuum pro ſpectaculo publice expoſuiſſent. 
Porro autem cl. Petitus humani foetus 


funiculum academiae Pariſienſi oſtendit, cui 


medio nodulus infuit, cum certis ſimul in- 
diciis hunc diu ante partum conſtrictum fu- 
iſle T. Haud omnino tamen adparet hunc 
nodum ſanguinis tranſitum impediiſſe; ac 
Monroii experimento patet, liquores injectos 
per funiculum ita conſtrictum libere tran- 
ſiiſſe T7. 

Factum denique, ab Hoffmanno traditum, 
Heiſterus citat, ubi infans perfectus natus 
fuerat, cui funis umbilicalis totus corruptus 

D erat. 


1 Staalpart. Vanderweil. centur. 2. obſerv 32> 
+ Hiſt. de Pacad- des Sciences, 1718, | 
+ Med. Eff. vol. 2. art · g. 

erat T. Ex ejus dictis maxime incertum eſt, 
an tela celluloſa, mucuſque tantum, an vaſa 
quoque illis involuta, putrida facta ſint. 
Sin revera fotus eſſet corruptus, ne vel mini- 
mas formae ejus reliquias ſupereſſe, neceſſe 
erat: Nec vero abhorret eum adhuc in utero 
integrum manſiſſe. Haud pluris ſunt alia 
exempla, quae in eandem ſententiam pro- 
lata fuerunt. 
Cum igitur ſuecus amnii ad alendum fit 
prorſus ineptus, nec in foetus ventriculum 
influere videatur; cum porro exempla pro- 
ſtent, ubi nutrimentum aliunde deferri ne- 
ceſſe eſt; et denique, cum ſanguinem, per 
umbilicum a matre profluentem, ad hanc 
rem ſemper ſuppetere adpareat; his certe li- 
cet colligere, foetum hac ſola ratione a con- 
ceptu ad partum uſque nutriri. | 


DE QUIBUSDAM FOETUI PROPRIS. 


Jam ſequitur, ut alia depingere aggredia- 
mur, queis foetus in uteto a nato diſcordat. 
| Illa 


+ Comp. anat. not. 37. 

Illa tantum leviſhme perſtringere decrevimus, 
quae quippe, uberius tractata, nos longe ul- 
tra limites tentaminis hujuſmodi arctiores 
abducerent. | 
Primo quidem de ſanguinis peculiari per 
foetum circuitu dicendum eſt. 
Liquor, ei alendo deſtinatus, ex arteriis 
uterinis in vaſa placentae tranſit. Hic vero 
an per canales continuatos, veramque vaſo- 
rum anaſtomoſin, provehatur, an ſolum, ut 
cibus in vaſa chylifera, reſorbeatur, adhuc 
in medio remanet. Nec minus diſputatur, an 
ſanguis ruber, an partes tantum ejus tenuio- 
res, illo adveniant. Utrinque viri celeber- 
rimi conflixerunt. Haud ſane noſtrum erit 
decernere, an hi, vell illi, rectius contenderint. 
Sufficiat nobis aliquid ex utero in placentuany 
omnium aſſenſu, percolari. | 
Placentae ſanguis, humore eo nutritio ad- 
auctus, quem mater foetui ſubminiſtrat, per 
venam umbilicalem ad jecur uſque profluit, 
in que ſinum venae portae effunditur. Huc 


vero adpulſus, vario flumine procedit. Pars 


etenim, jecoris vaſa permeans, in truncum 
venae 

venae cavae, per ramos ejus hepaticos, colli- 


OE INE 
ES RT RL 


gitur. Ex adverſo autem venae umbilica- 


lis o{#i1, ductus, nomine venoſus, ad venam 
cavam recta excurrit; qua via pars altera 
ſanguinis (Hallero computante ſeptima tan— 
tum) proflait, et, una cum jecoris ſanguine, 
in atrium cordis dextrum propellitur. 
Pulmones foetui tenerrimo ſunt perexigui; 
inque etiam eodem maturo, hucuſque ſpiri- 
tus imperiti, denſi adeo et compact perma- 
nent, ut parco tantum flumine es ſanguis 
ſubire queat; partem ergo ut alio averteret, 
utramque inter auriculam natura foramen 
ovale fabricavit, cui valvula leviter cornuta, 
inque ſiniſtrum cedens, obrenditur. Teſta- 


tur Hallerus, hoc in foetu tenerrimo per- 


amplum eſſe, nec ab ulla adhuc valvula are- 


tari. A tertio vero menſe illa adparere in- 


cipit, exinde ad partum uſque increſcens. 


Hoc quidem itinere pars ſanguinis in aurem 
ſinintram tranſit, eoque facillime, quia tantae 
numorum moli parca ſolum pulmone redux 

oObſiſtat. Cum autem ventriculus dexter ri— 


te et evolvi, et arteria pulmonalis ita ex- 

pediri, ut, confecto partu, totum ſanguinem 
in pulmones prompte tranſmittat; hoc ſane 
conſilio pars altera ſanguinis ex atrio cordis 
dextro per ventriculum cognominem, in ar- 
teriam ſupradictam progreditur. Ne tamen 
pulmones tanta copia farciti forent, in aor- 
tam ſanguinis dimidium per ductum arterio- 
ſum divertitur. Hicquidem naturae ſapien- 
tiam non ſatis mirari poſſumus. Si etenim 
foramen ovale ſolum adfuiſſet, pars maxima 
ſanguinis in ſiniſtrum ventriculum affluxiſſet, 
dum alteri fere nihil infuiſſet. Contra vero, 
ſi ductus arterioſus ſine illo adparuiſſet, tota 
ſanguinis moles in ventriculum dextrum col- 
lecta fuiſſet. In ſtatu rerum alterutro, ven- 


triculos quantitates diſpares tranſmittere, i 
nec eodem tempore utrumque expandi vel 11 
contrahi, manifeſtum eſt. 

Vis tota ſanguinis, nunc vario itinere 
eodem tandem adpulſa, per ramos aortae 


— paſſim diſtribuitur. Pars maxima, deorſum  - ij 
fluens, ex arteriis iliacis in umbilicales exit, 


OD 


cumque ipſis in placentam redux devehi- 
tur. "0 | 
. | | Denique, ll 

Denique, quoad ſanguinis circuitum, no- 
tandum eſt, vaſa in foetu, quam poſthac, 
multo eſſe numeroſiora, ut variae {yſtematis 
Portiones quamprimum evolvi queant. Hu- 
mores ſimul in ipſis aeque abundant, ac 
indole blanda, et putredini magnopere alie- 
na, gaudent. At foetus in aliis ab adulto 
differt, quae ex ordine a capite ad calcem 
uſque perſequemur. 
Cum cerebrum, ſyſtematis nervoſi princi- 
pium, cunctis corporis actionibus praeſideat, 
hoc certe quamprimum evolvi oportuit, mo- 
lemque debitam citiſſime adtingere. Caput 
ergo, ſub foetus primordia, praegrande eſt, 
diuque aequat reliqui corporis magnitudi- 
nem. Quinetiam, in maturo foetu, huic mul- 
to major quam in adulto homine, pro aliarum 
partium ratione, moles ade. Cranium, 
primo membranaceum, deinde cartilagineum, 
ſub partus tempora, in oſſa fere vertitur, 
multis tamen membranis et cartilaginibus 
intercepta. Hoc maxime in ſummo vertice 
clareſcit, ubi ſpatium, membrana ſola ab- 
ductum, Bregma, Fontanella, ſeu Fons pulſa- 


bilis, 

tilis, varie nominatur. Ita fit ut cranium 
increſcenti cerebro facilius cedat; ac, in partu 
difficiliori, caput in minorem diametrum re- 
duci queat. Cerebrum hucuſque eſt molliſ- 
ſimum, et inciſum, ſtatim collabitur. 
Dentes adhuc imperfecti, ſub gingivis oe- 


culti latent, Oculi, pro reliqui corporis ratione, 


ſunt maximi ; luciſque ad retinam acceſſus 
membrana pupillari obducitur, quae ante 
partum ſolet evaneſcere. Membrana ſimili 
meatus auditorius externus clauditur; quod 
aëris ad tympanum acceſſus {it hactenus inu- 
tilis; forte etiam. ne liquor amnii, eo irruens, 


coagulet, aditumque aëris poſt partum im- 


pediat. | 
In omni foetu pectus perexiguum eſt. 
Glandula thymus, jam maxime inſignis, to- 
tum fere medium thoracis occupat. Cor 
quoque ſpatium, quam in adulto multo ca- 
pacius, ſibi vindicat. Jecore ſimul dia- 
phragma ſurſum pellente, locus pulmonibus 
non niſi arctiſſimus permittitur. Hos den- 
ſos et collapſos eſſe, antea memoravimus. 
Porro autem, in aquam projecti, ad fundum 
ſtatim 

ſtatim ſubſidunt. Ubi hoc accidit, in foro 
decernitur foetum nondum traxiſſe ſpiri- 
tum; ideoque matres, infantum necis ac- 
cuſatae, crimine abſolvuntur. Sin iidem 
aquae innatent, infantem in lucem vivum 
prodiiſſe, haud nimium teraere judicandum 
eſt. Pulmone enim ad putredinem vergen- 
te, aër inde explicitus, et calore rarefactus, 
eum neceſſario inflabit, et aqua multo levi- 
orem reddet. Olim profecto aliqui cenſe- 
bant, foetum etiam utero incluſum ſpirare. 
Id tamen fieri non poſſe, plane liquet, cum in 


mediis aquis ſubmerſus, membranis integris 


undique circumdetur. 
Spirandi uſus omnino fere in obſcuro la- 
tent. Hoc nobis ſolum innotuit, ſanguinem 


mutationem ſibi neceſſariam inde ſubire. 


Cum humores jam in matris pulmonibus 


ita ſubacti fuerint, foetus ſanguinem, iis in 


placenta commixtum, eodem modo novari 
necelle eſt. Foetui igitur ſpiritus omnino 
videtur inutilis; et pectus, ideo capacius, 
partum multo faceret difficiliorem. 
Abdomen 


1 

Abdomen ante pectus multo prominet, ob 
jecoris molem, quod, hoc tempore ampliſſi- 
mum, duo fere hypochondria implet. A- 
dulti jecore duplo majus eſt, ac quidem me- 
rito cum ſanguinis plus duplo accipiat. 
Hallerus de hac re tales calculos inſtituit. 

Vena umbilicalis 2 729. Vena porta- 


* rum = 400. Ductus venoſus aequalis 


121. Ergo pars ſanguinis umbilicalis per 
* hepar diftributa = , quae tota moles 
* hepati adulto decedit, et totus ſanguis he- 
* paticus eſt = io, de qua ſumma in adulto 
« decedunt 608 *. 

Ventriculus, cibo adhuc inanis, quam in 
adulto minor, brevior, et rotundior eſt; in- 
que eo copia liquoris glutinoſi reperitur. In 
inteſtinis craſſis, ac ſaepe in ileo etiam, ſter- 


cus adparet peculiare, quod, cum ſuccum 


papaveris albi ſpiſſatum, quoad colorem et 
tenacitatem, ſimulet, meconzum nominatur. 
Utrumque horum nequaquam ab amnii li- 


quore, ſed potius a vicinis glandulis, e, exoriri, 
ſatis ſupra probavimus. 


= E Renes 


* El. PhyL. tom. 8. lib. 29. pag. 364. in notis. 

Renes in foetu magni ſunt, et e multis 
lobulis, glandulae inſtar conglomeratae, con- 
ſtant. Capſulae atrabiliares, pro aliarum 
corporis partium ratione, hoc tempore per- 
amplae ſunt: Quod etiam de pleriſque in 
foetu glandulis licet affirmare. Veſica uri- 
nigera, praelonga adhuc, ipſo ventriculo 


capacior eſt, ac verſus cervicem conica pro- 
tenditur. In ea liquor tenuis mitiſque ineſt. 


An tamen hic foetus vera ſit urina, an ſolum 


veſicae tunicis exhaletur, in medio ad hoc 


tempus remanet, cum de urachi natura tan- 


tulum innotuerit. 
Teſtes viriles cavo in abdominis, renibus 


vicini, ſedent, nec in ſcrotum ante ſeptimum 


vel octavum geſtationis menſem, quandoque 


* 


non niſi poſt partum, dilabuntur. 

In toetu feminino vaginae oſtium mem- 
brana fere circulari, ex epidermide et cute 
continuata, clauditut: Quae, ob tempus, quo 
ſaepius abrumpi ſolet, Zymen adpellatur. 

Artus inferiores in foetu ſerius adparent, 
eoque lentius creſcunt, quod arteriae iliacae 
internae, externis hueuſque capaciores, plu- 

rimum 


n 
89 Y * , OTE 
r EG EET OTE ITES 
PFC 


1C 
1 


 NUTRIMENTO. 39 


rimum alio ſanguinis avertant. Ejuſdem 
vero pars maxima ad umbilicum dirigitur, 
exigua tantum ſubeunte pelvim. Hine pel- 
vis parva remanet, adeo quidem ut oſſa 


ilium dimidio oſſis frontis non majora ſint. 
Oſſa quidem totius corporis, imperfecta 

adhuc, magna ex parte cartilaginea ſunt, ac 

uſdem epiphyſes ſola cartilagine adnectun- 


tur. Tendines muſculorum carne parum 


differunt. Cutis et tela celluloſa laxitate 
notabili praedita ſunt. Omnes denique par- 


tes ſyſtematis molliſſimae, et admodum im- 


perfectae inveniuntur. 


DE lis MUTATIONIBUS, QUAE AD 
PARTUM, VEL BREVI POSTEA, E- 
VENIUNT. 


Nutrimenti foetui adplicationem, et alia 
eidem propria, deſcripſimus. Denique, tan- 
tum ſupereſt, ut eas complectamur muta- 
tiones, quae ad partum, vel infanti nuper in 
lucem edito, contingant. Has quidem in 

| eodem 

eodem fere ordine, quo priora, delineare lu- 
bet. | 

Infans, quum natus eſt, a ſecundis, jam 
mole inutili, quamprimum liberetur ; ideo- 
que funis umbilicalis, juxta ventrem ligatus, 
abſcinditur ; et reliquiae ejus, in ſphacelum 
abeuntes, paucis abhinc diebus decidunt. 
Vena umbilicalis, depleta ſanguine, confer- 
vet ſenſim, inque ſpeciem ligamenti dureſcit. 
Canalis venoſus, ut venae caecae continuus, 


citiſſime ſimul neceſſario clauditur. At in 


corde, vaſiſque majoribus, maximae ſuperve- 
niunt mutationes, quae ex infantis ſpiritu 
omnino pendent. | 

Foetus, ex utero in lucem protruſus, ſpi- 
ritum ducere incipit citiſſime, ut vagitus e- 
jus abunde teſtantur. Pulmonibus ideo ex- 
panſis, per eos ſanguis expedite ruit, et co- 
pia minori per ductum arterioſum divertitur. 


Sin autem plus ſanguinis pulmones perme- 


at, plus etiam in aurem cordis ſiniſtram, de- 
inque in aortae oſtium, redibit. Columna 
ergo ſanguinis aortici eidem per ductum ar- 
terioſum advenienti magis magiſque reſiſtet, 

eoque 

eoque facilius quod canalis antedictus in aor- 
tam oblique deſinat. Quinetiam aortae ſan- 
guis, ob arterias umbilicales ligatas, deorſum 
tardius profluit, vique inſuper auctiore re- 
pugnabit; donec tandem, congreſſui impar, 
ductus arterioſus prorſus fuerit occluſus. 

Perinde autem ut ſanguis per pulmones 
liberius tranſit, fic eundem in aure ſiniſtra 
magis cumulari neceſſe eſt, donec ſanguis, 
pulmone redux, ei ab aure dextra nitenti ae- 
quis viribus obſiſtat. Cum vero auris ſiniſ- 
tra quam altera ſit craſſior et validior, fora- 
minis ovalis valvula, dextrorſum impulſa, 
nullum ſanguinem tranſire ſinit, et undique 
vicinis partibus adglutinatur. 

Ductus arterioſus citra paucos menſes ple- 
rumque excaecatur. Sed foramen ovale 
multo ſerius obturatur, et non raro in a- 
dultis, vel quoque ſenibus, apertum inveni- 
tur. Multis quidem viſum eſt, omnes, qui- 
bus hoc foramen patuerit, ſuffocandi pericu- 


lum penitus effugiſſe. Nunc vero ſatis con- 
ſtat, viros hujuſmodi, ſeu ſuſpenſi, ſeu aqua 


ſubmerſi fuerint, aeque ae alios periifle, 


quod 

quod etiam infantibus nuperrime in lucem 
editis ſaepius accidit. Conſtricto fune um- 
bilicali, arteriae tamen cognomines ab origi— 
ne ſua ad veſicam uſque cavitatem retinent, 
ei viciniſque partibus languinem | ſuppedi- 
tantes. Pars vero reliqua in ligamentum 
vertitur. Sanguis ergo ab arteriis antedictis 
repulſus, jam vaſa pelvis ſubit, eamque ex- 
pedite evolvit. Ita quidem omnia mutan- 
tur, ut arteriae iliacae externae iiſdem inter- 
nis fiant capaciores, artuſque inferiores gra- 
du rapido increſcant. | 

Poſt partum, caput ob oſſa firmiora minori 
ratione creſcit; et ſenſim cerebrum denſius 
evadit. Hae tamen mutationes non pro- 
tinus inſignes fiunt. Cerebrum hucuſque 
molle eſt, et ab inciſore vix poteſt, quod vo- 
cant, demonſtrari. Cranium flexile preſſurae 
prompte cedit: Unde variis gentibus variae 
ſunt capitum figurae, prout modis diverſis 
infantes tractare ſolent. Membranis, quae 
pupillam oculi, auriſque oſtium occluſerint, 
modo delapſis, illa ſenſuum inſtrumenta ad 
munera ſua perficienda in promptu ſunt. 
He Sed 

Sed recens natis pupilla oculi maxime dila- 
tata remanet, neque adhuc ſe rebus oblatis 
recte accommodat; quod etiam in adultis no- 
tari poteſt, cum ſubito e tenebris in lucem 
prodeunt. Dentes, qui antea in alveolis la- 
tuerant, incerte quidem, ſed plerumque ſexto 
fere menſe, erumpunt: Et ſecundo tertiove 
anno prima dentitio perfecta eſt. 

Quod ad pectus attinet, pulmonibus ex- 
panſis, hoc etiam explicari neceſſe eſt. Hi, 
atre inflati, aqua leviores fiunt, et tam ſubi- 
ta mutatione, ut, 

Hallero teſte, ab unica natent, qui ante 
eam unicam inſpirationem in aqua ſubſide- 
* bant.” 3 

De cauſa, qua primum infans ſpiritum 
trahere coepit, maxime diſſenſere ſcriptores. 
Illuſtr. Cullenus de hac re ita loquitur “. 

© Inſpiration, or the action of the muſcles 
producing it, is excited in all caſes of ge- 
neral effort to remove pain and uneaſineſs: 
And it is perhaps a propenſity of this kind, 

© that. 


# Prim, lin. phyſ. CXCI1I, 

© that gives the firſt beginning to reſpiration 
in the new born infant, expoſed to ſeveral 
new and uneaſy impreſſions.” | 

Glandula thymus, a partu ſenſim un 
cens, in adulto homine penitus fere evaneſcit. 

Jam dictum fuit, ſanguinem, jecur ineun- 
tem, a fonte duplici, vena, nempe, umbilicali, 
et venae portae radicibus, derivari. Eorum 
igitur ad partum exſiccato copioſiore, hoc 
viſcus incrementum minori ratione accipit, 
moleſque ejus multum diminuitur: Unde 
ſpatium pulmonibus, et diaphragmatis de- 
ſcenſui liberius paratur. 

Infans, cum a matre ſolutus eſt, cibum cito 
petit. Mammae igitur ore admoto, lac ſibi 
paratum avidus imbibit. Hoc modo ven- 
triculus in longitudinem extenditur, et ca- 
pacitatem acquirit debitam. Inteſtina pari- 
ter, expulſo meconio, foecibus veris ampli- 
ficantur. | 

Renes, e multis ante lobulis compoſiti, 
in unum laeve corpus coaleſcunt. 

Capſulae atrabiliares, ſicut thymus, aliae- 
que glandulae, a partu ſenſim diminuuntur, 

Quare autem hae in foetu ampliſſimae ſint, 
et poſtea minores fiant, maxime incertum eſt, 
cum earum uſus, aeque ac thymi, cui fabri- 
ca proxime accedunt, omnes effugiſſe videa- 
tur. | 

Velica urinigera jam vera urina affluit; 
cujus gravitas, una cum habitu corporis e- 
recto, figuram cavi commutat, et cervicem 
fundo aequalem, vel etiam ampliorem, red- 
dit. 

Teſtes humani plerumque ante partum 
in ſcrotum decidunt. Aliquando tamen in 
adultis inguine morantur. Qua cauſa, eo 
deſcendant, varie explicatur. Hallerus cen- 
ſet hoc ſimplici irruentis ſanguinis pondere 
perfectum eſſe * ; oblitus ſane quod foetus 
caput aliquamdiu ante partum deorſum ver- 
titur. CI. Monroius veriſimilius judicat, teſ- | 
ticulum, muſculo cremaſtere miniſtro, per 
annulum detrahi abdominalem, deinque in 
ſcrotum ſuo pondere dilabi f. Nonnunquam 

| F | inteſtini 


* Prim. Lin. Phyſiol. DCC C VII. 
+ Difſfert- inaug. de Teſtibus, &c 

inteſtini portio una cum eo, vel paulo poſt, 
dilabitur, ſpeciein herniae conſtituens, quae 
ſaepius aegre reducitur. Plerumque vero in 
hominibus proceſſus peritonaei, qui tunicam 
vaginalem format, teſticulis delapſis, ad an- 
nulum antedictum occluditur. In aliis ani- 
malibus haec via ſemper aperta reſtat, quod 
| prona eorum politio herniae auferat pericu- 

lum. | | 
Membrana, quae oſtium vaginae tuetur, 
parvam in puellis habet aperturam, inque 
adulta virgine majorem. In primo coitu, 
niſi forte antea laeſa, eadem laceratur: Rup- 
taeque ejus reliquiae carunculae myrtiformes 
adpellantur. Nonnunquam uſque ad puber- 
tatem non perforata manet ; ac inde eman- 
fo menſium neceſlario oritur. Non rariſſime 
eadem, ſolito denſior, penis ingreſſum peni- 
tus recuſat. In utroque caſu, ad membranae 
obſtantis inciſionem decurritur. _ | 
Infanti nato humores maxime degene- 
rant. His enim antea blandiſſimis, foetor, 
color, et acrimonia propria, gradu celerrimo 
accedunt. Simul dureſcunt oſſa, et indolem 
: cartila- 

cartilagineam, pro vere oſſea, ſenſim permu- 
tant. Muſculi firmiores fiunt; ſplendeſcunt 
tendines; tela confirmatur celluloſa; et om 
nia demum ſolida ſyſtematis denſitate et ro- 
bore indies augentur. | 

